钦定古今图书集成/明伦汇编/交谊典/第028卷 > 《浦城谕保甲文》真德秀
## 钦定古今图书集成/明伦汇编/交谊典/第028卷 > 《浦城谕保甲文》真德秀

古者于乡田同井之义甚重，出入相友，守望相助，疾
病相扶持，今之里社，亦古之遗意。然今人少知此义，
邻里相视，往往皆如路人。近因官司举行保甲，某甚
以为喜。盖不惟可备不虞之患，亦欲因此与里社相
亲，渐还古意。以诸隅区处未定，故未能行。近者官司
又再催促，而各隅之人反生疑惑者，恐其别有差使
“故也。”某尝闻令君与丞公之议矣，大抵保甲之行，止
是堤防小窃与遗漏而已。一家有盗，不能自获也，邻
里毕至，则其获必矣；一家有火，不能自灭也，邻里毕
至，则其灭必矣。若夫捍御外盗，近则有尉寨之兵与
招募之兵，远则有朝廷之大兵，不以责之保甲也。一
家一名，特其大纲耳。贫士之无仆者，“单丁之老弱者，
不强之使出也。五日一点，欲见其大数耳，虽有拽队
巡警”之说，未必常行也。此皆县官本意，而外人未尽
知，故有疑论。不知此法之行，实以恤民而非扰民，特
疑之者过耳。某卜居于此，倏已六年，阖邑之人皆吾
邻里乡党也，思一聚会而未能。今因此遍会吾同邑
之人，而力有所不及，“将以此月中旬，与同社百家，修
祀于本坊之社，牲牢酒醴，皆一力自备。退而分胙，则
百家之人皆预，不以士农工商为间，庶合古人崇重
乡社之意。其坐次则别有区处。是日当为陈说邻里
乡党相亲相睦之义，及官司所以团结保甲本意，庶
几众心晓然，无复疑惑。”今先浼隅官总首，遍行告报，
仍为此文，揭之门首，庶邻里通知焉。